Title: Haapsalu Linnavalitsuse koolisotiaaltöötaja ametijuhend
Author: Kadi Kahem
Last saved by: Eve Lemmsalu
Company: Haapsalu Linnavalitsus

Kinnitatud
										Haapsalu Linnavalitsuse
										………………....2008.a.
										käskkirjaga nr…………

HAAPSALU LINNAVALITSUSE  SOTSIAAL- JA TERVISHOIUOSAKONNA
LASTEHOOLEKANDE SPETSIALISTI AMETIJUHEND

1.	ÜLDSÄTTED

	Sotsiaal- ja tervishoiuosakonna lastehoolekande spetsialist on koosseisuväline omavalitsusametnik, kelle nimetab teenistusse ja vabastab teenistusest linnapea. 
	Sotsiaal- ja tervishoiuosakonna lastehoolekande spetsialisti teenistusse nimetamisel lähtutakse seaduses sätestatud pädevusnõuetest. 
	Lastehoolekande spetsialist allub oma töös sotsiaal- ja tervishoiuosakonna juhatajale. 
	Lastehoolekande spetsialist saab oma tööülesanded sotsiaalosakonna juhatajalt ja lastekaitse peaspetsialistilt kooskõlastatult sotsiaal- ja tervishoiuosakonna juhatajaga. 
	Sotsiaal- ja tervishoiuosakonna lastehoolekande spetsialist juhindub oma töös Eesti Vabariigi seadustest, Haapsalu linna õigusaktidest, sotsiaal- ja tervishoiuosakonna põhimäärusest ja käesolevast ametijuhendist.

2.	TEENISTUSÜLESANDED

	Lastehoolekandejuhtumite lahendamine juhtumikorralduse meetodil koostöös juhtumivõrgustikuga, sh 
	juhtumi hindamine;
	eesmärkide püstitamine ja tegevuste planeerimine;
	juhtumiplaani ja selle juurde kuuluva tegevuskava koostamine;
	isiku nõustamine ja juhendamine tegevuskava täitmisel;
	tegevuste läbiviimise jälgimine ja korraldamine erinevate isikute või asutuste poolt;
	tulemuste hindamine ja vajaduse korral juhtumiplaani ja selle juurde kuuluva tegevuskava muutmine;
	kõigi juhtumite asjakohane dokumenteerimine;

	Lastehoolekandejuhtumite analüüsimine nii üksi kui meeskonnas
	leidmaks sobivat lahendust üksikjuhtumile;
	leidmaks sobivaid lahendusi sarnase probleemiga grupile ;
	olemasolevate teenuste arendamiseks ja parendamiseks;
	uute teenuste loomise vajaduse väljaselgitamiseks; 

	Osalemine ametlikult moodustatud töörühmade ja komisjonide töös. 
	Osalemine valdkonna arendus- ning preventiivtegevuses, sh lastehoolekande teenuste arendamisel ning programmide väljatöötamisel. 
	Laste huvide ja õiguste kaitsmiseks, laste hoolekande korraldamiseks jm vajalikel juhtudel  linnavalitsusele jt ametiasutustele vajalike arvamuste ja eksperthinnangute koostamine.
	Lastekaitse peaspetsialisti asendamine viimase äraolekul.

	Regulaarse aruandluse esitamine:
	teenistus- ja tööülesannete täitmise kohta aru andmine Haapsalu Linnavalitsuse sotsiaal- ja tervishoiuosakonna juhatajale ja lastekaitse peaspetsialistile;
	riikliku statistika vormide täitmine ja esitamine;
	vajadusel muude täiendavate andmete kogumine ja esitamine. 

3.	ÕIGUSED

Sotsiaal- ja tervishoiuosakonna lastehoolekande spetsialistil on õigus:
3.1. kasutada oma töös linnale kuuluvat inventari, tehnilisi ja materiaalseid vahendeid;
3.2. osaleda erialasel täiendkoolitusel tööandja kulul vastavalt kehtestatud korrale;
3.3. teha ettepanekuid linnavalitsuse sotsiaalkomisjonile sotsiaalteenuste osutamiseks lastele 
 ja/või lastega peredele;
3.4. teha ettepanekuid linnavalitsuse sotsiaalkomisjonile linnaelanikele sotsiaaltoetuste 
	 määramiseks ja maksmiseks;
3.5. saada vajadusel igakülgset abi lastega ning lastega peredega seotud probleemolukordade 
	 lahendamisel; 
3.6. teha ettepanekuid sotsiaalhoolekande alase töö paremaks korraldamiseks linnas; 
3.7. teha ettepanekuid sotsiaal- ja tervishoiuosakonna juhatajale osakonna töö paremaks 
 korraldamiseks; 
3.8. saada oma tööks vajalikku informatsiooni sotsiaal-ja tervishoiuosakonnast, ametiasutustest 
	 ja vajadusel mujalt; 

4.	KOHUSTUSED

Lastehoolekande spetsialist on kohustatud:
4.1. täiendama pidevalt oma erialaseid teadmisi; 
4.2. olema kursis töös vajamineva seadusandlusega;
4.3. täitma sotsiaal- ja tervishoiuosakonna juhataja poolt antud muid ülesandeid, mis tulenevalt 
	 seadusest või muust aktist, kuid mis ei ole nimetatud tööülesannetes.

5.	VASTUTUS

Lastehoolekande spetsialist vastutab:
5.1. oma ülesannete ja kohustuste õigeaegse ja pädeva täitmise eest;
5.2. ametialase informatsiooni õigsuse, selle kaitsmise ja hoidmise eest;
5.3. tema käsutusse antud linnale kuuluva vara ja vahendite korrasoleku ja allesoleku eest;
5.4. laste elu ja tervise eest oma tegeluste ja tegevuste ajal.

6.	NÕUDMISED AMETIKOHALE

Lastehoolekande spetsialist peab:
6.1. omama erialast kõrg- või keskeriharidust; 
6.2. valdama eesti keelt kõrgtasemel ja ühte võõrkeelt kesktasemel; 
6.3. omama arvutikasutamise ja meeskonnatöö oskust; 
6.4. olema kohusetundlik, korrektne ning suutma taluda pinget.

7.	AMETIJUHENDI MUUTMINE

Lastehoolekande spetsialisti ametijuhendit võib muuta:
7.1. ametijuhendi aluseks olevate õigusaktide muutumisel;
7.2. linnapea ja lastehoolekande spetsialisti vastastikusel kokkuleppel.

Ametijuhendiga tutvunud  Merilin Mets/